**ບົດ​ປະກອບ​ຄຳ​ເຫັນ​**

**ຕໍ່​ກອງ​ປະຊຸມ​ຜັນ​ຂະຫຍາຍ​ວຽກ​ງານ​ຄຸ້ມ​ຄອງ​ສຳມະ​ໂນ​ຄົວ​ແລະ​ກໍ່ສ້າງ​ຮາກ​ຖານ**

**3 ​ເມືອງ​ໃຕ້ ຄັ້ງ​ວັນ​ທີ່ …../…../ 2016 ທີ່​ກອງ​ບັນຊາ​ການ ປກສ ​ເມືອງ​ຊຽງ​ເງີ​ນ​.**

ສະ​ເໜີ​ໂດຍ​ທ່ານ ພັທ ສີ​ຈັນ ຄຳ​ໄຊ​ຍົງ ຮອງ​ຫ້ອງ​ຄຸ້ມ​ຄອງ​ສຳມະ​ໂນ​ຄົວ-ກໍ່ສ້າງ​ຮາກ​ຖານ

-----------------//--------------

ຮຽນ: ທ່ານ ພັອ ຄຳ ​ແພງ​ເພັດ​ຮອງ​ເລຂາ​ຄະນະ​ພັກ ,ຮອງກອງ​ບັນຊາ​ການ ປກສ ​ແຂວງ​ ຜູ້​ຊີ​ນຳ​ວຽກ​ງານ​ສຳມະ​ໂນ​ຄົວ​ແລະ​ກໍ່ສ້າງ​ຮາກ​ຖານທີ່​ເຄົາລົບ.

ຮຽນ: ທ່ານ ພັທ ສົມ​ພອນ ສີສຸພັນ ກຳມະການ​ພັກ​ເມືອງ​ຫົວ​ໜາ​ກອງ​ບັນຊາ​ການ ປກສ ​ເມືອງ​ທີ່​ນັບຖື.

ບັນດາ​ທ່ານຫົວໜ້າ,ຮອງ​ກອງ​ບັນຊາ​ການ ປກສ ​ເມືອງ,ຫົວໜ້າ​ພະ​ແນ​ກ,ຮອງ​ພະ​ແນ​ກ, ປກສ ບໍລິການ​ປະຊາຊົນ​ຕະຫຼອດ​ຮອດ​ພະນັກງານ​ຫຼັກ​ແຫຼ່ງທີ່​ຮັກ​ແພງ​ທັງຫຼາຍ.

ຂ້າພະ​ເຈົ້າ​ຮູ້ສຶກ​ເປັນ​ກຽດພາກພູມ​ໃຈ​ເປັນ​ຢ່າງ​ຍິ່ງທີ່​ໄດ້​ຕາງໜ້າ​ໃຫ້​ຫ້ອງ​ຄຸມ​ຄອງ​ສຳມະ​ໂນ​ຄົວ-ກໍ່ສ້າງ​ຮາກ​ຖານ​ເຂົ້າ​ຮ່ວມ​ປະຊຸມ ​ແລະ​ໄດ້​ຮັບ​ອານຸຍາດ​ຈາກ​ຄະນະ​ປະທານ​ຂື້ນ​ມາ​ປະກອບ​ຄຳ​ເຫັນ​ຕໍ່​ກອງ​ປະຊຸມ,​ໃນ​ໂອກາດ​ນີ້​ຂ້າພະ​ເຈົ້າ​ຂໍ​ຟາກ​ຄວາມ​ຢ້ຽມ​ຍາມ​ຖາມ​ຂ່າວ​ອັນ​ອົບ​ອຸ່ນ​ໄປ​ຍັງ​ບັນດາສະຫາຍ ປກສ ບໍລິການ​ປະຊາຊົນ​ພວມ​ເຮັດ​ໜ້າ​ທີ່​ປະຈຳການ​ຢູ່​ບັນດາ​ກຸ່ມ​ບ້ານ​ໃນ​ແຕ່ລະ​ເມືອງ​ມານະ​ໂອ​ກາດ​ນີ້​ດ້ວຍ. ຂໍ​ສະ​ແດງ​ຄວາມ​ຊົມ​ເຊີຍ​ມາ​ຍັງ​ຄະນະ​ພັກ-ຄະນະ​ບັນຊາ ປກສ ​ເມືອງ​ຊຽງ​ເງີ​ນທີ່​ເປັນ​ເຈົ້າພາບ​ຈັດ​ກອງ​ປະຊຸມ ( ຜັນ​ຂະຫຍາຍ​ເນື້ອ​ໃນ​ຈິດ​ໃຈ​ກອງ​ປະຊຸມ​ວຽກ​ງານ ປກສ ບໍລິການ​ປະຊາຊົນ, ປກສ ບ້ານ​ທົ່ວ​ປະ​ເທດ) ຄັ້ງ​ນີ້ ຂໍ​ຊົມ​ເຊີຍ.

ກອ່ນອື່ນຂ້າພະ​ເຈົ້າ​ເປັນ​ເອກະ​ພາບ​ຢ່າງ​ສູງ​ຕໍ່​ບົດ​ສະຫຼຸບ​ແລະ​ທິດ​ທາງ​ແຜນການ​ຂອງ​ກອງ​ບັນຊາ​ການ ປກສ ທັງ​ສາມ​ເມືອງ​ແລະ​ບັນດາ​ສະຫາຍ​ວິຊາ​ການ ຂອງ​ຫ້ອງ​ຄຸ້ມ​ຄອງ​ສຳມະ​ໂນ​ຄົວ​ທີ່​ໄດ້​ມີ​ຄຳ​ເຫັນ​ປະກອບ​ໄປ​​ແລ້ວນັ້ນ,ຂ້າພະ​ເຈົ້າ​ຂໍ​ຍົກ​ບາງ​ບັນຫາ​ທີ່​ສອງ​ແສງ​ໃຫ້​ພວກ​ເຮົາ​ຕ້ອງ​ໄດ້​ເຜີ້ມ​ທະວີ​ເອົາ​ໃຈ​ໃສ່​ຊີ້​ນຳ-ນຳ​ພາ,​ເສີມ​ຂະຫຍາຍ​ດ້ານ​ດີ​ແລະ​ປັບປຸງ​ແກ້​ໄຂ​ດ້ານ​ອອ່ນ​ໃຫ້​ໜົດ​ໄປ.

ຄື​ດັ່ງ​ພວກ​ເຮົາ​ຮູ້​ນຳ​ກັນ​ແລ້ວ​ວ່າ​ວຽກ​ງານ​ຄຸ້ມ​ຄອງ​ສຳມະ​ໂນ​ຄົວ-ກໍ່ສ້າງ​ຮາກ​ຖານ​ແມ່ນ​ວຽກ​ງານ​ຍຸດ​ທະ​ສາດ​ຂອງ​ພັກ,ຂອງລັດ ​ແລະ​ເປັນ​ຂອງ​ທົ່ວ​ປວງ​ຊົນ,​ແມ່ນ​ວຽກ​ງານ​ໜຶ່ງ​ທີ່​ມີ​ຄວາມ​ສຳຄັນ​ຊຶ່ງ​ຕິດ​ພັນ​ກັບ​ຫຼາຍ​ດ້ານ​ແລະ​ເປັນ​ຈຸດ​ໃຈກາງ​ຂອງ​ວຽກ​ງານ​ປ້ອງ​ກັນ​ຄວາມ​ສະຫງົບ​ທາງ​ດ້ານ​ການ​ເມືອງ​ແລະ​ຄວາມ​ເປັນ​ລະບຽບ​ຮຽບຮ້ອຍ​ຂອງ​ສັງຄົມ,ທີ່​ໄດ້​ຈັດ​ຕັ້ງ​ປະຕິບັດ​ຢູ່​ໃນ​ແຕ່ລະ​ໄລຍະ​ຂອງ​ການ​ປະຕິວັດ​ທັງ​ເປັນ​ມາດ​ຕະການ​ສະ​ເພາະ​ໜ້າ​ແລະ​ຍາວ​ນານ​ຂອງ​ພັກ,​ເພື່ອ​ຫັນ​ເຂົ້າ​ສູ່​ລວງ​ເລິກ​ໃຫ້​ກາຍ​ເປັນ​ຂອງ​ທົ່ວ​ປວງ​ຊົນ.

​ ໃນ​ໄລຍະ​ຜ່າ​ນມາພວກ​ເຮົາ​ກໍ່​ໄດ້​ເອົາ​ໃຈ​ໃສ່​ຊີ້​ນຳ-ນຳພາ​ ການຈັດ​ຕັ້ງ​ເຄື່ອນ​ໄຫວ,ຕໍ່​ວຽກ​ງານ​ດັ່ງ​ກ່າວ​ມີ​ຜັນ​ສຳ​ເລັດ​ຫຼາຍ​ດ້ານ​ເປັນ​ກ້າວໆ​ມາ,​ແຕ່​ຖ້າ​ອິງ​ໃສ່​ຄວາມ​ຮຽກຮ້ອງຕ້ອງການ​ຂອງ​ໜ້າ​ທີ່​ການ​ເມືອງ​ໃນ​ໄລຍະ​ໃໝ່​ແມ່ນ​ພວກ​ເຮົາ​ຕ້ອງ​ໄດ້​ປັບປຸງ​ແກ້​ໄຂ ບາງ​ວຽກ​ງານ​ດັ່ງ​ນີ້:

**1/ ວຽກງານສຶກສາອົບຮົມການເມືອງແນວຄິດ.**

ການສຶກສາອົບຮົມການເມືອງ-ນຳພາແນວຄິດໃຫ້ພະນັກງານ-ນັກຮົບ ເຖິງແມ່ນວ່າໄດ້ເຮັດ

ມາແລ້ວກໍ່ຕາມ ແຕ່ຍັງບໍ່ທັນໜັກແໜ້ນ,ເລິກເຊິ່ງ ແລະກວ່າງຂວາງ, ການຫັນປ່ຽນຢ່າງຕັ້ງ

ໜ້າຍັງມີໜ້ອຍ,ໂດຍສະເພາະແມ່ນ ປກສ ບໍ່ລິການປະຊາຊົນ ທີ່ປະຈຳຢູ່ກຸ່ມຮ່າງໄກ

ຊອກຫຼີ້ກຈາກເທດສະບານເມືອງ,ການລົງຊີ້ນຳໄກ້ສິດຕິດແທດບໍ່ເປັນປົກກະຕິ,ຕໍ່ເນື່ອງ,ສະ

ນັ້ນ; ເປັນສາເຫດໃຫ້ພະນັກງານ-ສະມາຊິກພັກຈຳນວນໜຶ່ງຂາດຄວາມເປັນແບບຢ່າງ,ບໍ່

ອຸ່ນອຽນທຸ່ນທ່ຽງຕໍ່ໜ້າທີ່ວຽກງານຂອງຕົນ,ລະບຽບວິໄນບໍ່ເຂັ້ມງວດຫຼີ້ນກີນຟຸມເຟີຍ,ມີແນວ

ຄິດປຽບທຽບຊັ່ງຊາ,ແນວຄິດຫາຜົນປະໂຫຍດສ່ວນຕົວ.

**2/ ວຽກງານ ປກສ ບໍລິການປະຊາຊົນ, ປກສ ບ້ານ.**

* ເລີ່ມແຕ່ໄດ້ສ້າງຕັ້ງ ປກສ ກຸ່ມບ້ານແຕ່ປີ 2007 ເປັນຕົ້ນມາຮອດປະຈຸບັນໄດ້ເປີດຊຸດ

ຝຶກອົບຮົມໄປແລ້ວດັ່ງນີ້:

**+ ຈຸດທີ່ໜຶ່ງ** :ເປີດຢູ່ເມືອງນ້ຳບາກມີ 75 ສະຫາຍ,ຍິງ 0 ສະຫາຍ.

**+ ຈຸດທີ່ສອງ:**ເປີດຢູ່ເມືອງຊຽງເງີນ 100 ສະຫາຍ,ຍິງ 03 ສະຫາຍ.

**+ ຈຸດທີ່ສາມ**:ເປີດຢູ່ໂຮງຮຽນຄູຫຼວງພະບາງ 85 ສະຫາຍ,ຍິງ 17 ສະຫາຍ.

**+ ຈຸດທີ່ສີ່** :ເປີດຢູ່ໂຮງຮຽນແກ້ງເບັນມີ 181 ສະຫາຍ,ຍິງ 25 ສະຫາຍ.

* ສະເພາະ ປກສ ບ້ານນັບແຕ່ປີ 2008 ເປັນຕົ້ນມາຮອດປະຈຸບັນຝຶກອົບຮົມໄປແລ້ວ

44 ຄັ້ງ,ມີ ປກສ ບ້ານເຂົ້າຝຶກອົບຮົມ2,171 ສະຫາຍ,ຍິງ 12 ສະຫາຍ. ເວົ້າລວມ,

ເວົ້າສະເພາະ ກອງບັນຊາການ ປກສ ບາງເມືອງຮັບກຳລັງ ປກສ ບໍລິການປະຊາຊົນ

ໃໝ່ບໍ່ໄດ້ຊັບຊ້ອນໄປເຮັດໜ້າທີ່ປະຈຳກຸ່ມບ້ານ.

* ພະນັກງານ ປກສ ບໍລິການປະຊາຊົນບາງສະຫາຍ,ບາງກຸ່ມການເຄື່ອນໄຫວປະຕິບັດໜ້າທີ່ບໍ່ໄປຕາມພາລະບົດບາດ,ສິດໜ້າທີ່ຂອງຕົນຮັບຜິດຊອບ,ແບບແຜນວິທີເຮັດວຽກບໍ່ທັນດີເທົ່າທີ່ຄວນ,ການລົງ

ຢ່ຽມຍາມຖາມຂ່າວປະຊາຊົນບັນດາເຜົ່າແລະຊຸກຍູ້ ປກສ ບ້ານເຄື່ອນໄຫວ ເຮັດໜ້າທີ່ໃນ

ບ້ານທີ່ຕົນຮັບຜິດຊອບບໍ່ທັນໄດ້ດີ.

- ການເກັບກຳຂື້ນບັນຊີເປົ້າ ແລະຄຸ້ມຄອງເປົ້າໝາຍແຕ່ລະປະເພດຍັງເຮັດບໍ່ທັນໄດ້ດີ.

- ການຝຶກອົບຮົມ ປກສ ບ້ານໃນສົກ 2015-2016 ມີບາງເມືອງບໍ່ທັນໄດ້ເປີດ.

**3/ ວຽກງານສ້າງຄອບຄົວແລະບ້ານປ້ອງກັນຄວາມສະຫງົບດີ.**

ພວກເຮົາຈັດຕັ້ງຜັນຂະຫຍາຍ ຂໍ້ຕົກລົງ ເລກທີ່ 818 / ປກສ ລົງວັນທີ່ 6 ປີ 2012

ມາເຖິງປະຈຸບັນຫຼາຍເມືອງກໍ່ໄດ້ຈັດຕັ້ງປະຕິບັດໄດ້ດີຕາມຂັ້ນຕອນເປັນລະບົບຕໍ່ເນື່ອງມາ

ແລະໄດ້ປະກາດຮັບຮອງແລ້ວຈຳນວນໜຶ່ງແຕ່ຄຸນນະພາບບໍ່ທັນສູງຕີລາຄາປະເມີນແບບ

ລວມໆ,ການລົງສົມທົບກັບໜ່ວຍພັກ,ອຳນາດການປົກຄອງບ້ານເພື່ອການຄຸ້ມຄອງ,ຕິດຕາມ

ກວດກາຢ່າງໄກ້ສິດຕິດແທດກັບຕົວຈິງ, ແຕ່ລະຄອບຄົວເຮັດບົດບັນທຶກສັນຍາຂໍ້ແຂ່ງຂັ້ນ

ປ້ອງກັນຄວາມສະຫງົບດີຕ່າງໆ ແລະນຳເອົາເອກະສານແນວທາງນະໂຍບາຍຂອງພັກ,

ກົດໝາຍຂອງລັດລົງເຜີຍແຜ່ໃຫ້ພໍ່ແມ່ປະຊາຊົນຮັບຮູ້ເຂົ້າໃຈເປັນແຕ່ລະໄລຍະບໍ່ທັນເຮັດໄດ້ດີ,ຊືງສະແດງອອກໂຕເລກດັ່ງນີ້:

+ເມືອງຊຽງເງີນ ມີ 09 ກຸ່ມ,ມີ 49 ບ້ານ,ມີ 6,247 ຄອບຄົວ.

* ປະກາດແລະຮັບຮອງ ບ້ານ ແລະຄອບຄົວປ້ອງກັນຄວາມສະຫງົບໄດ້ 29 ບ້ານ, ເທົ່າ 59% ຂອງບ້ານທັງໜົດ ແລະ 3,121 ຄອບຄົວ,ເທົ່າກັບ 49% ຂອງຄອບ ຄົວທັງໜົດ.

+ ເມືອງນານ ມີ 08 ກຸ່ມ, ມີ 49 ບ້ານ,ມີ 5,834 ຄອບຄົວ.

* ປະກາດແລະຮັບຮອງ ບ້ານ ແລະຄອບຄົວປ້ອງກັນຄວາມສະຫງົບໄດ້ 19 ບ້ານ, ເທົ່າ 38% ຂອງບ້ານທັງໜົດ ແລະ 2,447 ຄອບຄົວ,ເທົ່າກັບ 41% ຂອງຄອບ ຄົວທັງໜົດ.

+ເມືອງພູຄູນ ມີ 07 ກຸ່ມ,ມີ 38 ບ້ານ,ມີ 6,247 ຄອບຄົວ.

* ປະກາດແລະຮັບຮອງ ບ້ານ ແລະຄອບຄົວປ້ອງກັນຄວາມສະຫງົບໄດ້ 17 ບ້ານ, ເທົ່າ 44% ຂອງບ້ານທັງໜົດ ແລະ 1,706 ຄອບຄົວ,ເທົ່າກັບ 43% ຂອງຄອບ ຄົວທັງໜົດ.

ຖ້າທຽບໃສ່ໄລຍະເວລາ 3-4 ປີ, ການສ້າງຜ່ານມາເຫັນວ່າຕົວເລກຍັງຕໍ່າໃນການຈັດ

ຕັ້ງເຄື່ອນໄຫວວຽກງານສ້າງຄອບຄົວແລະບ້ານປ້ອງກັນຄວາມສະຫງົບດີ.

**4/ ວຽກງານການຂື້ນທະບຽນຄຸ້ມຄອງສຳມະໂນຄົວ.**

ເຖິງແມ່ນວ່າໄດ້ຂື້ນທະບຽນສຳມະໂນຄົວສຳເລັດເປັນພື້ນຖານແລ້ວກໍ່ຕາມ ແຕ່ຂອດ

ການກວດກາ ປັບປຸງ ,ຄຸ້ມຄອງຍັງບໍ່ທັນເອົາໃຈໃສ່ເທົ່າທີ່ຄວນ,ພາກສວ່ນອາຍຸກະສຽນ

15 ປີຂື້ນໄປບໍ່ທັນຂຽນຮ່າງນ້ອຍຫຼືທະບຽນປະຫວັດບຸກຄົນ,ການຄຸ້ມຄອງການເໜັງຕິງ

ຂອງພົນລະເມືອງເປັນຕົ້ນ,ການຍົກຍ້າຍໄປ-ມາແລະບໍ່ມີໜ້າຊົ່ວຄາວ,ເດັກເກີດໃໝ່,ຄົນ

ເສຍຊີວິດ ຍັງບໍ່ທັນກວດກາໄດ້ລະອຽດ,ຂາດການລາຍງານເປັນປົກກະຕິຕາມສາຍຕັ້ງວິຊາສະເພາະ.

**5/ ວຽກງານອອກບັດປະຈຳຕົວໃຫ້ພົນລະເມືອງລາວ.**

* ການກວດກາປະຫວັດ,ຄຳຮ້ອງເບື້ອງຕົ້ນຂອງ ປກສ ເມືອງ ຕໍ່ຜູ້ສະເໜີຂໍເຮັດບັດຍັງ

ບໍ່ທັນລະອຽດ,ສັດເຈນແລະຍັງແກ່ຍາວເວລາ.

* ມີຍາງເມືອງຍັງຊັບຊ້ອນພະນັກງານຜູ້ທີ່ໄດ້ຝຶກອົບຮົມວຽກງານ PIM ໄປຮັບຜິດຊອບ

ວຽກງານອື້ນ.

* ການປົກປັກຮັກສາເຄື່ອງເຕັກນິກ ທີ່ໄດ້ຕິດຕັ້ງຢູ່ບັນດາຈຸດ,ບັນດາເມືອງເພື່ອລໍຖ້າ

ລະບົບເຊື່ອມຕໍ່-ແຂວງ-ສູນກາງ,ມີບາງເມືອງນຳໃຊ້ເຄື່ອງດັ່ງກ່າວເຂົ້າໃນວຽກງານບໍລິ

ຫານອື່ນໆ.

**6/ ວຽກງານຄຸ້ມຄອງອາຊີບ-ພາຫານະພິເສດ.**

* ບາງເມືອງການກວດກາ,ການຂື້ນບັນຊີ,ຄຸ້ມຄອງອາຊີບ-ພາຫານະພິເສດບໍ່ທັນໄດ້ດີ

ແລະຫັດກຸມເປັນຕັ້ນບັນດາໂຮງແຮມ,ເຮືອນພັກ,ຫ້າງຮ້ານບັນເທີງຕ່າງໆ,ທາດແຕກ,

ທາດລະເບີດ,ອາວຸດເສິກແລະອາວຸດລ່າເນື້ອອື້ນໆ.

**7/ ວຽກງານປະສານສົມທົບ.**

-ການປະສານສົມທົບແໜ້ນກັບພາກສ່ວນອື່ນໆທີ່ກ່ຽວຂອ້ງເປັນຕົ້ນກຳລັງ ປ້ອງກັນຊາດ,

ຫ້ອງການພາຍໃນຂອງເມືອງຍັງເຮັດບໍ່ທັນໄດ້ດີ.

ສຳລັບທິດທາງແຜນການລວມຂອງວຽກງານ ຄຸ້ມຄອງສຳມະໂນຄົວແລະກໍ່ສ້າງຮາກຖານ

ນັ້ນໃຫ້ອິງໃສ່ບົດແນະນຳຂອງກອງບັນຊາການ ປກສ ແຂວງສະບັບເລກທີ່ 3344/ປຫຼບ,ລົງວັນທີ່ 16/9/2016 ແລະທິດຊີ້ນຳຂອງຄະນະພັກ-ຄະນະຊີ້ນຳແຂວງ.

* ທ້າຍສຸດນີ້ຂໍອວຍພອນໄຊແດ່ທ່ານ ພັອ ຄຳ ແພງເພັດ ຮອງເລຂາຄະນະພັກ ຮອງກອງບັນຊາການ ປກສ ແຂວງຈົ່ງມີສຸຂະພາບເຂັ້ມແຂງ ມີຄວາມຜາສຸກ ພາລະນາໄມສົມບູນສືບຕໍ່ຊີ້ນຳໆພາວຽກງານສຳມະໂນຄົວ-ກໍ່ສ້າງຮາກຖານໃຫ້ຈະເລີນ

ກ້າວໜ້າແລະທັນສະໄໜ.

* ອວຍພອນແດ່ທ່ານ ພັທ ສົມພອນ ສີສຸພັນ ກຳມະການພັກເມືອງຫົວໜ້າກອງບັນຊາ

ການ ປກສ ເມືອງຊຽງເງີນ,ບັນດາທ່ານຫົວໜ້າແລະຮອງກອງບັນຊາການບັນດາເມືອງ

ຫົວໜ້າ,ຮອງພະແນກຕະຫຼອດຮອດ ປກສ ບໍລິການປະຊາຊົນຈົ່ງມີສຸຂະພາບເຂັ້ມແຂງ

ມີພາລະນາໄມສົມບູນມີຜົນສຳເລັດໃນໜ້າທີ່ການງານຕະຫຼອດໄປ.

**ຂໍຂອບໃຈ**